**KÖZLEKEDJ OKOSAN**

**Célunk:** a 3-7 éves gyermekek értelmi és érzelmi sajátosságainak figyelembevételével segítséget nyújtani a biztonságos közlekedés szabályainak megismeréséhez, elsajátításához, hogy felkészítsük őket saját biztonságuk megőrzésére.

A projekt kiterjed az óvoda minden korosztályára. A prevenció hatékony formájának, hogy olyan információk, speciális közlekedésbiztonsági gyakorlatsorozatok birtokába jutatjuk a gyermekeket, amelyek alapján fel tudják ismerni a vészhelyzeteket, el tudják kerülni és reagálni is tudjanak rá. Főként az óvodában megvalósuló jó gyakorlat.

**Módszerei:** szenzitív módszerek, élménypedagógia, játékos cselekvéses tanulás, drámapedagógia spontán és irányított megfigyelés, beszélgetés.

**Együttműködő partnereink:** a jó gyakorlat gazdái, minden óvodapedagógus és dajka, vezető óvónő,az algyői körzeti megbízottak, polgárőrök, a szegedi Rendőrkapitányság dolgozói is.

Jó gyakorlatunk átöleli és feldolgozza mindazon életszerű, veszélyforrást tartalmazó helyzeteket, melyek otthon, és közvetlen környezetünkben érhetik a gyermekeket, figyelembe véve azt, hogy ne keltsünk félelmet, hanem magabiztos viselkedést, és a veszélyek elkerülésének lehetőségét erősítsük meg helyes közlekedésbiztonsággal, önfegyelemmel és egymás megóvására neveléssel.

**Tárgyi eszközeink:** közlekedési park, láthatósági mellények, sisakok, bábok, gyermekek járművei, közlekedési táblák, jelzőlámpák, közlekedéssel kapcsolatos képek, hanganyag, szemléltető eszközök, feladatlapok, színezők, bóják stb.).

**A program újszerűsége** a felhasznált eszközökben, az adott témák innovatív módon történő továbbfejlesztésében rejlik. A helyes közlekedés biztonság nem más, mint a bonyolult, sajátos szituációrendszerhez való célirányos, tudatos alkalmazkodás. A valós szituációkban történő tapasztalatszerzésnek döntő szerepük van.

A különböző didaktikus jellegű játékok jól segítik az ismeretszerzést, a szabályok elsajátítását, és a szabályjátékok, a szerepjátékok pedig az elsajátítottak megszilárdítását, a játékos gyakorlások révén a gyakorlati alkalmazáshoz szükséges jártasságok, készségek kialakítását. A játékaink a jó gyakorlatunkba beleépítve segítik az oktatási folyamatot, de egyben önálló ismeretgyarapító funkciókkal is rendelkeznek. Mivel cselekedtetésen alapul, a gyermekek életkori sajátosságait, tudatosan veszi figyelembe. Az önálló tapasztalatszerzés biztosítja, hogy a gyermeket pozitív és negatív élmény éri, közvetett és közvetlen módon. A pedagógusnak ellenpólust kell nyújtani a negatív tapasztalatokkal szemben.

Ez a szemlélet biztosítja, hogy a gyermek maga tudjon különbséget tenni a rossz és a jó között, az így megszerzett tudás mindig tartósabb, maradandóbb. A fokozatosság elvének köszönhetően a biztonságos közlekedés beépül a gyermekek hétköznapjaiba, bízva abban, hogy később is ezeknek a helyes szabályoknak, normáknak megfelelően élik mindennapjaikat. Újszerűsége és továbbfejlesztése azokban a közlekedési modellhelyzeteknek van, amit programunkban a gyermekek elé tárunk. Problémaszituációs helyzetek megoldásával láttatjuk meg a bennük rejlő veszélyeket.

A kompetencia alapú nevelés és a Montessori nevelés együttes alapelveinek alkalmazása során kiemelt szerepet kap az egyénre szabott fejlesztés is.

Az óvodai közlekedésre nevelés a **komplex személyiségfejlesztés** tendenciáinak maradéktalanul megfelel. A személyiségfejlesztés – így a közlekedésre nevelés – feladatai átmennek az iskolai pedagógiai tevékenységbe is. Az óvoda tehát ebben a vonatkozásában is alapozó funkciót tölt be. Az óvodai munka során szinte minden tevékenységébe integrálható.

Az eredményes fejlesztéséhez mindhárom korcsoportban a koncentrikus ismeretnyújtás mellett szükség van sok cselekedtetésre, gazdag szemléltetésre, ismétlődő gyakorlati alkalmazásra, valamint a téma sokoldalú komplex feldolgozására. Jó gyakorlatunk – a Biztonságos közlekedés – ,,Közlekedj okosan!” összhangban íródott az alap dokumentációval, újszerűséget, koncentráltságot, és egymásra épültséget visz az óvodai életbe.

Az általunk készített jó gyakorlat minden óvodában megvalósítható, a település nagyságától és az aktuális gyermeklétszámtól függetlenül, nagyon jól belevonható a helyi nevelési programba. A megvalósításra kerülő településen a helyi adottságok nagymértékben hozzájárulnak a sikeres lebonyolításához. Az ONAP az általános feladatok felsorolásánál említi a környezet megismerését a gyalogos közlekedés alapvető szabályainak elsajátítását, ezzel jelezve azt a prioritást, hogy ennek megléte többi fejlesztés alapjául szolgál.

A Jó itt gyermeknek lenni óvodai programunkban több pontjaiban található utalás a jó gyakorlatunkra. Jó gyakorlatunk - ezeket az elveket követi, viszont konkrét tevékenységi sorozatot dolgozott ki a megvalósításra.

Napjainkban a rohanó világ támasztotta kihívások, a felgyülemlett stressz helyzetek a családokat, jelentős mértékben veszélyesebbé tette. Az óvodáskor a személyiségfejlesztés és a tudatformálás tekintetében a legfontosabb időszak.

**Célunk:** kihasználni ezt a korszakot, hiszen gyermekeink életkoruktól függően különböző módon vesznek részt a közlekedésben, és ehhez igazodóan eltérő információkra is van szükségük. Ennek megfelelően kell más célokat kitűznünk magunk elé. A gyermekek viselkedésén keresztül a felnövekvő generációt is formáljuk, de a családok szemléletén is próbálunk alakítani. A külső partnerek többsége, a szülők köréből kerül ki – olyan szülők, akik a közlekedésbiztonság területén jártassággal rendelkeznek – pl. rendőr, tűzoltó, mentős, preventív szakember, stb….

**Állandó partnereink:** az algyői Rendőrőrs, az algyői Polgárőrség, Csongrád Megyei Rendőrkapitányság, az algyői FER Tűzoltóság, és az óvoda fenntartója, aki évről évre a Közlekedésbiztonsági hét programjában az óvodai programokat támogatja, és megfelelő helyszíneket biztosítja.

**Témahetünk** alkalmas a kompetencia alapú nevelés megvalósítására, komplex módon minden területet magába foglalva valósulnak meg a programok és a feladatok. Megtalálható az anyanyelvi nevelés, ének-zene, matematika, környezeti nevelés, vizuális nevelés és a mozgásfejlesztés egész területeit átszövő tevékenység sorozatok. A biztonságos közlekedéssel kapcsolatos ismereteket 5 napon át kerülnek élményszerű feldolgozásra – minden évben más kiemelt dologra felhívva a figyelmet. Naponta más-más tevékenységek és programok kerülnek megrendezésre, korcsoportoknak megfelelően differenciálva. Megismerkedhetnek, a tűzoltó autóval, a tűzoltók munkájával, a rendőrautóval, a rendőrök munkájával, a rendőrmotorral, a motoros rendőrök munkájával, a mentőautóval, a mentősök munkájával, felszerelésekkel, eszközökkel. A gyalogos, autós és a kerékpáros, közlekedés szabályait, közlekedési jelzőtáblák segítségével sajátíthatják el. A témahetek évről-évre változatos programtervei elősegíthetik a pedagógusok módszertani megújulását is.

**A programhetünk** alkalmával betekintést nyerhetnek a gyerekek a mozgalmas világ forgalmas életébe. Fontosnak tartjuk a biztonságos közlekedés szabályainak elsajátítását, mivel településünk a nagy forgalmú 47-es főút mellett helyezkedik el.

**Módszertani célunk:** A programhéten a tevékenységek komplex formában biztosítják a gyerekek tapasztalatszerzését.

**Oktatási célunk:** Korcsoportoknak megfelelő tapasztalatszerzés és az e-célt szolgáló megismerési tevékenységek megvalósítása, valamint az elsajátított ismeretek gyakorlatban történő alkalmazása.

**Közvetlen célunk**, hogy megóvjuk a ránk bízott gyermekek életét, testi épségét, a közvetett célunk pedig az, hogy megalapozzuk bennük azt a szociális-morális magatartást, amely tudatosságon alapul, s amelyet a felnőttnek kell a közlekedésben tanúsítania.

Gyakorlatunk csak akkor lehet hatékony, ha figyelembe vesszük a gyerekek pszicho fiziológiai sajátosságait, mert a céljaink eléréséhez a feladatok megvalósításához vezető módszerek és eljárások megválasztása a sajátosságok milyenségétől is függ.

**A program áthatja** a teljes gyermekközösséget, szülőket, külső kapcsolatokat és az óvoda dolgozóit. A nevelési évben egy intenzív hét van, amikor a jó gyakorlat tovább fejlesztett variánsa mindig egy - egy komponenst emel ki és annak hangsúlyozása a cél. A hét végén a programsorozat, egy kiállítással, tablókészítéssel, rajzpályázattal zár. A gyermekek mosolygós és szomorú kártyán jelzik a hét kapcsán megfogalmazott érzelmi intenzitásukat, ez a tetszésnyilvánítás módja. Esetenként a szülők megszólítása érdekében elégedettségmérő kérdőívet adunk ki, melyen a gyermekek a megszerzett élményeit, tapasztalatit vizsgáljuk.

Fontosnak tartjuk a visszajelzések a szülők a pedagógusok és a gyermekek irányából is. (kérdőívek formájában, spontán történő beszélgetésekkel és a készített kérdőívek visszajelzései) Segítséget nyújtanak a programsorozaton készített képanyagok, melyek dokumentációként is szolgálnak. Az eseménysorozatról beszámolók készültek a helyi lap hasábjain és a központi faliújság valamint, a honlap oldalain. Az eredményt, a gyermekek személyiségébe beépülő értékrend, érdeklődés, helyes szokáskompetenciák adják, melyek fellelhetőek a gyermekek személyi anyagában is.

Óvodáskor végére a gyermekeket biztonságos közlekedési viselkedés, szokásrendszer, ismeretrendszer jellemzi. A jó gyakorlat létjogosultságát a fenntartónk, vezetőnk is megerősítette. Nagymértékben hozzájárul minden évben a támogató szülői közösség. Eredményességének alapfeltétele az innovatív együttgondolkodó és működő alkalmazotti közösség, és a vezetőség.

**A jó gyakorlat megvalósításához** elhivatott és innovatív pedagógusokra van szükség, akik az egész nevelési év során hitelesen képviselik helyes szemléletet. Ugyanakkor képesek az önképzésre, hiszen ez a terület mindig termel új irányokat, új lehetőségeket. Továbbá olyan elhivatott szakemberek, akik a mechanikus követés kreatív, rugalmas alkalmazás a jellemzőjük. Ezek tárházának feltérképezése a program megvalósulásáért felelős vezetésnek a feladata. A tervek elkészítését ötletbörze előzi meg, melyen megfogalmazódnak az aktuális irányvonalak. Az adott programhétért is más-más személyek a felelősek, a szülők köréből is más emberek kerülnek megszólításra, hiszen ez biztosítja a változatosságot és a teljes lefedettséget. A külső szakemberek a programhét hitelességét és színvonalát emelik. A programhét elteltével alkalmanként teljesítménymérő kérdőívet állítottunk össze (ön- és társértékeléssel), mely elsősorban az újszerűséget, alkalmazhatóságot, a gyerekek körében a tapasztalatszerzés mértékét tesztelte.

A jó gyakorlat felülvizsgálatáért a jó gyakorlat gazdái a felelősek, akiktől a programok kidolgozása és korszerűsítése évről- évre folyamatos megújulást vár el. A programok sikerességét teljesítménymérő kérdőívek formájában mérjük, melyek főként az innovációra, a komplexitásra és a külső partnerek mozgósítására irányulnak. A kérdőívek összesítésének általános tapasztalata az, hogy a szülők nyitottak aktívak és érdeklődőek a programjaink iránt. pl. régi megkülönböztetett járművek gyűjtése, kiállítása. A gyermeki elégedettség mérése fényképsorozattal történik.

A projekt tervezése és megvalósítása során a nevelőtestület tagjai között általános és részletes egyeztetés folyik az újítások és jobbítások céljából, a jó gyakorlat gazdái irányításával. A programsorozat hetét egy értékelő fényképes beszámoló újságcikk zárja a folyamatot a helyi lapban. Mindig innovációval frissül a gyakorlati megvalósulás, így az önreflexió is előtérbe kerül. A jó gyakorlatunk sikeres adaptációjában olvashatják a teljesítményértékelő kérdőívek tartalmát.

**A program megvalósulásához** elsősorban innovatív az új iránt nyitott az alternatív pedagógiai irányzatoktól nem megriadó pedagógusokra van szükség. Az optimális az, ha egy óvoda teljes nevelő közössége részt vesz a megvalósulásban, mert a megvalósulás sikere függhet attól, hogy a nevelőtestület milyen módon osztja meg a feladatokat – az egyes programokra az adott területben jártas többlettudással rendelkező pedagógus vehet részt. pl: drámapedagógus.

A külső szakemberek segítsége is (tűzoltó, rendőr, orvos) jöhet a szülői körből, hiszen ezek az emberek még jobban magukénak érzik a témahét sikerét, így költséghatékonysági szempontból sem utolsó dolog. A csoportban végezhetik a feladatokat óvodapedagógusok is, hiszen nem tartalmaz olyan elemeket, amely meghaladná kompetenciájukat.

Jó, ha van az óvodában közlekedési pálya, jelzőlámpák és közlekedési táblák, de a program megvalósulásának ez nem kötelező feltétele. A WESCO táskák elemei a mozgás lehetőségek tárházát biztosítják a gyermekek számára, de bármilyen mozgásfejlesztő eszközökkel jól alkalmazható, variálható, pótolható. A tűzoltó, rendőr, orvos, drámapedagógus szakemberek jelenléte nem feltétel, viszont emeli a megvalósítás színvonalát, a szakmaiságot, a hitelességet. Ha a szülők körében sikeres a téma iránti mozgósítás, akkor egy felajánlási térkép készítését javasoljuk, mely meghatározza, hogy milyen külső szakember meghívását kezdeményezzük. Amennyiben a programok megvalósításához nem áll rendelkezésünkre szakavatott ember felajánlása, akkor megegyezés alapján tiszteletdíj ellenében lehet szakembert bevonni a megvalósításba.

**Az érdeklődő óvodák** megkeresésére nyitottak vagyunk. Amennyiben a jó gyakorlat felkeltette az adaptálás iránti érdeklődést előzetes időpont egyeztetés után lehetőséget adunk a hospitálásra, helyszíni tapasztalatszerzésre. Ezt követően, az adott foglalkozás szakmai kielemzésére kerülhet sor, valamint a program egészével kapcsolatos kérdések megválaszolása is megtörténik. Ennek koordinátora az óvoda vezetője, illetve a programban résztvevő óvodapedagógusok. Megvásárlás után folyamatos kapcsolattartás lehetősége is adott, hiszen a megvalósulás hosszú ideig tart és a gyakorlat során számos olyan kérdés vetődhet fel, melyek az egyszerű elolvasás kapcsán nem jelentkeznek. Hospitálás után kerül sor a kiadvány átadására, DVD és CD formátumban. Az átadáshoz mindenféleképpen személyes jelenlét szükséges. A konzultáció során rögzítésre kerül a kapcsolattartás további formája, módja és ütemezése. Esetleg felmerül e a további együttműködés lehetőségeként a műhelymunka, amelyben a tapasztalatok kicserélődhetnek.

Az adaptációnk sikeressége függ a jól előkészített anyagok előzetes másolásától, nyomtatásától, valamint attól, hogy az érdeklődő fél konkrét kérdésekkel érkezik-e, melyre a team fel tud készülni. Fontos a konzultáció időpontjának tudatos megválasztása. A kompetens személyek jelenléte elengedhetetlenül szükséges. A felhasznált eszközök megléte és esetleges forrásainak megjelölése az érdeklődők számára, segítség lehet.

Az érdeklődő felek részéről fontos, hogy azok a pedagógusok jelenjenek meg a hospitáláson, akik elkötelezettséget élveznek a megvalósítás iránt érdeklődést mutatnak és konkrét kérdéseik vetődtek a jó gyakorlat olvasása kapcsán. A konzultáció megszervezésében partnerek vagyunk, mivel az óvodánk helyszíne adott. A település megközelítésében segítséget is tudunk biztosítani. Étkezési lehetőséget is tudunk biztosítani, melynek előzetes költsége a konzultáció alapján megbeszélésre kerül.

Hospitálás és helyszíni tapasztalatszerzés ára: 30.000 Ft/alkalom. Know how ára + a kiadvány nyomtatott formája: 70.000 Ft. Megszervezzük az esetleges érdeklődés esetén felmerülő feladatok megvalósulásának menetét, ezek a következők: - óvodánk megközelítésének megkönnyítése az érdeklődő pedagógusok számára (útvonal, leírás)

* a pedagógusok fogadásának megszervezése
* a vendéglátás megszervezése az előzetes igények és anyagi források feltérképezése alapján
* a jó gyakorlat átadására szánt anyagok előkészítése sokszorosítása
* az elégedettségmérő kérdőív előkészítése
* a bemutató foglalkozásokon résztvevő pedagógusok kijelölése
* felkészülés a foglalkozásra
* az elkészült vázlatok sokszorosítása
* a beszélő környezet kialakítása és a programhoz való harmonizálása
* mindezek költségvetési kalkulációjának elkészítése
* az óvoda működésével kapcsolatos alapdokumentációk igény szerinti bemutatására való felkészülés
* az esetleges anyagi költségek szerződéskötés előtti megbeszélése, rendezési módjának konkretizálása
* az átadásra szánt dokumentumok elkészítése
* a jó gyakorlat átadásának folyamatát mérő kérdőív kérdéseinek összeállítása
* ajándéktárgyak készítése a vendégek számára
* további kapcsolattartás formájának rögzítése